ມຽນມາ ປົດປະຈຳການ ພວກທະຫານ ​ເດັກນ້ອຍ 68 ຄົນ
​ການປົດປະຈຳການພວກ​ເດັກນ້ອຍແມ່ນການ​ປົດ​ທີ່​ໃຫຍ່​ທີ່​ສຸດ​ ນັບ​ຕັ້ງ​ແຕ່​ມຽນມາ ໄດ້​ລົງນາມ​ໃນ​ຂໍ້​ຕົກລົງ ​ກັບອົງການ​ສະຫະ​ປະຊາ​ຊາດ.
ອົງການສະຫະປະຊາຊາດ ໄດ້ສະແດງຄວາມຍິນດີຕໍ່ມຽນມາ ທີ່ໄດ້ປົດພວກທະຫານເດັກນ້ອຍຈໍານວນ 68 ຄົນ ອອກຈາກ ປະຈຳການ ຊຶ່ງນີ້ຖືວ່າເປັນບາດກ້າວທີ່ອັນສຳຄັນໃນຄວາມ ພະຍາຍາມທີ່ຈະຍຸຕິການນໍາໃຊ້ພວກເດັກນ້ອຍທີ່ບໍ່ເຖິງກະສຽນ ເຂົ້າຮ່ວມໃນກອງກໍາລັງທະຫານຂອງປະເທດນັ້ນ ການປົດປະຈຳການພວກເດັກນ້ອຍໃນວັນພຸດມື້ນີ້ ແມ່ນການປົດ ທີ່ໃຫຍ່ທີ່ສຸດໃນຈຳນວນທັງໝົດ 4 ຄັ້ງ ນັບຕັ້ງແຕ່ມຽນມາຊຶ່ງເປັນ ປະເທດທີ່ຕັ້ງຢູ່ໃນເອເຊຍຕາເວັນອອກສຽງໃຕ້ແຫ່ງນີ້ ໄດ້ລົງນາມ ໃນຂໍ້ຕົກລົງ ກັບອົງການສະຫະປະຊາຊາດ ໃນເດືອນມິຖຸນາ ແລ້ວນີ້ ທີ່ຈະລົບລ້າງການປະຕິບັດດັ່ງກ່າວ ມາຮອດປະຈຸບັນນີ້ ມີພວກເດັກນ້ອຍທັງໝົດຈໍານວນ 176 ຄົນ ທີ່ຖືກເກັບເກນໄປເປັນ ທະຫານນັ້ນ ໄດ້ຖືກປົດໃຫ້ກັບຄືນໄປຫາຄອບຄົວຂອງພວກເຂົາເຈົ້າ ໃນປີການນີ້ ມຽນມາໄດ້ປະຕິຍານທີ່ຈະປົດປະຈຳການພວກທະຫານເດັກນ້ອຍທີ່ຍັງເຫລືອທັງໝົດ ຢູ່ໃນກອງທັບແຫ່ງຊາດຂອງຕົນພາຍໃນປີ 2014 ຮອງຜູ້ຕາງໜ້າຂອງອົງການກອງທຶນເດັກສະຫະປະຊາຊາດ ຫຼື UNICEF ປະຈຳມຽນມາ ທ່ານ ນາງ Shalini Bahuguna ໄດ້ສະແດງຄວາມຍິນດີຕໍ່ການເຄື່ອນໄຫວດັ່ງກ່າວນີ້ວ່າ ທ່ານນາງ Bahuguna ກ່າວວ່າ ມຽນມາຄວນຈະສືບຕໍ່ເລັ່ງລັດໃນການລະບຸໂຕແລະ ຈົດທະບຽນ ເພື່ອວ່າພວກເດັກນ້ອຍທັງໝົດໄດ້ຖືກປົດອອກຈາກປະຈຳການນັ້ນ ແມ່ນເປັນ ເລື່ອງຮີບດ່ວນ ຖະແຫຼງການຂອງອົງການ UNICEF ສະບັບນຶ່ງຍັງໄດ້ຮຽກຮ້ອງ ໃຫ້ບັນດາກຸ່ມກອງກໍາລັງ ປະກອບອາວຸດຕ່າງໆ ທີ່ບໍ່ຂຶ້ນກັບລັດຖະບານໃນມຽນມາໃຫ້ຍຸຕິການເກນເອົາພວກເດັກ ນ້ອຍໄປເປັນທະຫານ